Source: http://www.legex.ro/Hotararea-1161-1990-1763.aspx
Timestamp: 2020-08-03 17:36:10+00:00
Document Index: 25743084

Matched Legal Cases: ['Articolul 16', 'Articolul 16', 'Articolul 16', 'Articolul 11', 'Articolul 16', 'Articolul 7', 'articolul 5', 'articolul 9', 'articolul 10']

Hotărârea 1161/1990 | Legislatie gratuita
Articolul 16 din actul Hotărârea 1161 1990 modifica Hotărârea 962 1990
Articolul 16 din actul Hotărârea 1161 1990 modifica Hotărârea 940 1990
Articolul 16 din actul Hotărârea 1161 1990 modifica Hotărârea 961 1990
Articolul 11 din actul Hotărârea 1161 1990 in legatura cu Legea 16 1990
Articolul 16 din actul Hotărârea 1161 1990 modifica Hotărârea 586 1990
Articolul 7 din actul Hotărârea 1161 1990 in legatura cu articolul 5 din actul Decretul-lege 138 1990
Hotărârea 1161 1990 in legatura cu Legea 57 1974
Hotărârea 1161 1990 abrogat de articolul 9 din actul Hotărârea 939 1997
Hotărârea 1161 1990 modificat de articolul 10 din actul Hotărârea 399 1991
HOTARARE Nr. 1161 din 1 noiembrie 1990
privind atributiile, organizarea si functionarea Secretariatului de Stat pentru Handicapati
ACT PUBLICAT IN: MONITORUL OFICIAL NR. 119 din 2 noiembrie 1990
Secretariatul de Stat pentru Handicapati este organul central de specialitate al administratiei de stat care realizeaza coordonarea, indrumarea si controlul activitatii de ocrotire sociala a persoanelor handicapate, in scopul recuperarii, integrarii socio-profesionale si asigurarii protectiei speciale a acestora.
(1) Secretariatul de Stat pentru Handicapati are urmatoarele atributii principale:
a) organizeaza sistemul unitar de cunoastere a problematicii economice, medico-sociale, profesionale si familiale, specifice urmatoarelor categorii de persoane handicapate:
- minori-orfani, abandonati sau inadaptati;
- minori-handicapati fizic, senzorial sau psihic;
- adulti-handicapati fizic, senzorial sau psihic;
- adulti cu handicap socio-economic - cu posibilitati materiale reduse sau lipsiti de asemenea posibilitati, atat ei cat si sustinatorii legali;
- invalizi de razboi, orfani de razboi si vaduve de razboi, veterani de razboi si mari mutilati de razboi;
- raniti in timpul revolutiei din decembrie 1989;
b) stabileste si supune spre aprobare guvernului strategiile de urmat pentru recuperarea, integrarea socio-profesionala si asigurarea protectiei speciale a categoriilor de persoane mentionate la lit. a), precum si proiectele de programe nationale, de urgenta sau pe termen lung, pentru realizarea acestor strategii;
c) coordoneaza si controleaza indeplinirea programelor aprobate de guvern si ia sau, dupa caz, propune masuri pentru indeplinirea acestora;
d) elaboreaza, impreuna cu organele centrale interesate, proiecte de acte normative din domeniul sau de activitate si avizeaza proiectele de acte normative intocmite de alte organe care cuprind propuneri de reglementari ce au legatura cu activitatea sa;
e) intocmeste si supune spre aprobare normativele de personal si baremurile de dotare pentru unitatile de ocrotire, educatie speciala si protectie a categoriilor de persoane prevazute la lit. a);
f) intreprinde, impreuna cu organele centrale si locale interesate, actiuni comune sociale, de educatie speciala si profesionala, in vederea atenuarii, limitarii sau eliminarii consecintelor handicapului, precum si pentru reintegrarea in activitatea socio-profesionala a persoanelor care si-au redobandit capacitatea de munca;
g) coordoneaza realizarea actiunilor recuperatorii medico-pedagogice, psiho-sociale si profesionale care se desfasoara in unitatile de ocrotire sociala a categoriilor de persoane handicapate;
h) actioneaza pentru dezvoltarea si diversificarea sistemului de protectie speciala la domiciliu pentru persoanele handicapate a caror ocrotire se poate realiza fara cuprinderea in sistemul institutionalizat;
i) stabileste si propune masuri pentru dezvoltarea si diversificarea serviciilor de ocrotire sociala si educatie speciala a handicapatilor in unele colectivitati - spitale, policlinici, mari intreprinderi, centrale industriale, unitati de invatamant;
j) intocmeste studii medico-psiho-sociale privind evolutia fenomenelor sociale in vederea diversificarii si modernizarii activitatii de ocrotire sociala a handicapatilor;
k) analizeaza factorii carentiali generatori de categorii de persoane handicapate prevazute la lit. a), in vederea stabilirii masurilor adecvate de protectie speciala;
l) urmareste si controleaza realizarea planului de investitii pentru modernizarea si reprofilarea unitatilor de ocrotiri sociale ale handicapatilor, precum si construirea de noi asemenea unitati;
m) organizeaza, in colaborare cu organele centrale interesate, activitatea de selectionare a personalului din aparatul propriu si unitatile subordonate, prin examinari periodice, precum si perfectionarea pregatirii profesionale a acestuia;
n) propune proiecte de programe de cooperare cu organisme guvernamentale si neguvernamentale din tara si din strainatate si urmareste realizarea programelor aprobate;
o) intocmeste studii in vederea propunerii unor masuri de diversificare a surselor economico-financiare de sustinere a actiunilor de ocrotiri sociale ale handicapatilor;
p) actioneaza pentru dezvoltarea formelor neinstitutionalizate de ocrotire sociala a handicapatilor;
r) ia masuri de colaborare cu organele centrale interesate pentru formarea specialistilor din managementul programelor de ocrotire sociala si de educatie speciala a handicapatilor;
s) urmareste cresterea eficientei economice si sociale a fondurilor utilizate in domeniile ocrotirii si recuperarii persoanelor handicapate.
(2) Corespunzator atributiilor prevazute la alin. (1), Secretariatul de Stat pentru Handicapati preia de la Ministerul Invatamantului si Stiintei si, dupa caz, Ministerul Muncii si Protectiei Sociale prestatiile privitoare la handicapati.
Pentru indeplinirea atributiilor sale, Secretariatul de Stat pentru Handicapati colaboreaza cu celelalte ministere si organe centrale sau locale de stat si poate solicita acestora documentatii, date si informatii necesare realizarii atributiilor sale.
(1) Secretariatul de Stat pentru Handicapati are structura organizatorica prevazuta in anexa nr. 1*).
(2) Numarul maxim de posturi al Secretariatului de Stat pentru Handicapati este de 60, exclusiv demnitarii.
(3) Se vor prelua 8 posturi de la Ministerul Muncii si Protectiei Sociale.
(4) Posturile de conducere pot fi stabilite pana la cel mult 20% din numarul maxim de posturi aprobat.
(5) Structura organizatorica a compartimentelor, statul de functiuni, atributiile si sarcinile aparatului propriu se aproba prin ordin al secretarului de stat.
(6) Din numarul total al posturilor prevazute cu studii superioare, cel mult 10% pot fi specialisti principali I, 15% specialisti principali II si 10% inspectori generali.
Secretarul de stat reprezinta Secretariatul de Stat pentru Handicapati in raporturile cu celelalte ministere si organizatii din tara, precum si in relatiile internationale.
Salarizarea personalului din aparatul propriu al Secretariatului de Stat pentru Handicapati se face conform prevederilor Legii nr. 57/1974, art. 172 alin. 5, completandu-se in mod corespunzator Nota 1 din anexa nr. VI, cap. I, lit. A.
(1) Centrul metodologic pentru recuperarea copiilor si tinerilor handicapati isi schimba denumirea in "Institutul national pentru recuperare si educatie speciala a persoanelor handicapate". Personalul atestat de cercetare stiintifica se salarizeaza potrivit Legii nr. 57/1974 la nivelul I de salarizare, personalul cu studii superioare neatestat si personalul fara studii superioare la grupa a III-a de ramuri, iar indemnizatiile pentru functiile de conducere sunt cele prevazute pentru institutiile de cercetare mici. Personalul didactic si sanitar se salarizeaza potrivit art. 5 din Decretul-lege nr. 138/1990.
(2) In subordinea Secretariatului de Stat pentru Handicapati functioneaza tipurile de institutii de ocrotire prevazute in anexa nr. 2, care isi schimba subordinea avuta la data intrarii in vigoare a prezentei hotarari.
(3) Infiintarea si desfiintarea unitatilor subordonate secretariatului de stat, obiectul de activitate al acestora, precum si structurile lor organizatorice, normativele de personal, criteriile de constituire a compartimentelor si gradele de organizare, se aproba de secretarul de stat.
Secretariatul de Stat pentru Handicapati utilizeaza un parc propriu de transport pentru aparatul central si unitatile subordonate, care se stabileste prin ordin al secretarului de stat, cu acordul ministrului de stat insarcinat cu calitatea vietii si protectia sociala.
(1) In teritoriu, Secretariatul de Stat pentru Handicapati isi realizeaza atributiile prin inspectoratele de stat pentru handicapati judetene si al municipiului Bucuresti.
(2) Inspectoratele de stat teritoriale preiau de la oficiile de ocrotiri sociale ale directiilor de munca si protectie sociala atributiile ce le revin corespunzator prevederilor prezentei hotarari.
(3) In subordinea inspectoratelor de stat pentru handicapati functioneaza unitatile prevazute in anexa nr. 3, care isi schimba subordonarea avuta la data intrarii in vigoare a prezentei hotarari.
(1) Inspectoratele de stat pentru handicapati vor functiona in spatiul actual al uneia din unitatile de ocrotire prevazute in anexa nr. 3, stabilite prin ordin al secretarului de stat, si vor beneficia de serviciile administrativ - gospodaresti ale acestora.
(2) Plata drepturilor de personal, precum si cheltuielile aferente desfasurarii activitatii inspectoratelor de stat pentru handicapati, vor fi executate de unitatile de ocrotire stabilite potrivit alin. 1, din fondurile ce vor fi puse la dispozitie de Secretariatul de Stat pentru Handicapati. Evidenta contabila a acestor cheltuieli va fi tinuta de catre serviciile de resort din unitatile de ocrotire, care vor incheia si prezenta Secretariatului de Stat pentru Handicapati dari de seama contabile, potrivit normelor in vigoare.
(1) Numarul de posturi pentru inspectoratele de stat teritoriale este de 230, din care 46 posturi se preiau de la directiile de munca si protectie sociala, cate un post din fiecare judet si 6 de la municipiul Bucuresti.
(2) In cadrul numarului de 230 posturi aprobate, repartizarea in teritoriu a posturilor se face prin ordin al secretarului de stat.
(3) Structura organizatorica, statul de functiuni, atributiile si sarcinile personalului din inspectoratele de stat se stabilesc prin ordin al secretarului de stat.
(4) Nivelul de salarizare al functiilor de conducere si de executie din cadrul inspectoratelor de stat teritoriale este cel stabilit prin Nota 2 la anexa de la Legea nr. 16/1990. Personalul didactic si personalul sanitar incadrat in functii de indrumare si control al unitatilor de educatie speciala vor avea nivelul de salarizare prevazut de art. 5 din Decretul-lege nr. 138/1990, precum si indemnizatiile prevazute de Legea nr. 57/1974 pentru inspectoratele scolare, beneficiind de dreptul de rezervare a postului didactic, potrivit legii.
(5) Numirea personalului de conducere din inspectoratele de stat teritoriale se face de catre secretarul de stat.
(1) Secretariatul de Stat pentru Handicapati preia de la Ministerul Muncii si Protectiei Sociale, precum si de la prefecturi si Primaria municipiului Bucuresti, directiile de munca si protectie sociala, pe baza de protocol, indicatorii economico-financiari aferenti posturilor preluate potrivit art. 4 alin. 3 si art. 11 alin. 1 din prezenta hotarare.
(2) Personalul preluat in conditiile prevazute de art. 4 alin. 3 si art. 11 alin. 1 se considera transferat in interesul serviciului. Personalul preluat sau transferat in interesul serviciului, trecut in alte functii cu niveluri de salarizare mai mici ori ramas disponibil, ca urmare a aplicarii prevederilor prezentei hotarari, are dreptul la salariul tarifar avut, sporul de vechime si indemnizatie de conducere, dupa caz, timp de 3 luni de la intrarea in vigoare a hotararii.
In aplicarea prevederilor prezentei hotarari, Secretariatul de Stat pentru Handicapati poate emite ordine si instructiuni.
Ministerul Finantelor si Ministerul Resurselor si Industriei vor introduce in indicatorii economici si financiari pe anul 1990 modificarile ce decurg din aplicarea prezentei hotarari.
(1) Prezenta hotarare intra in vigoare la ata de 1 noiembrie 1990. Pe aceeasi data se modifica in mod corespunzator Hotararea guvernului nr. 586 din 17 mai 1990 privind unele masuri de imbunatatire a activitatii de ocrotire, instruire si recuperare a copiilor handicapati si a celor orfani, Hotararea guvernului nr. 940 din 10 august 1990 privind organizarea si functionarea Ministerului Invatamantului si Stiintei, Hotararea guvernului nr. 961 din 10 august 1990 privind organizarea si functionarea Ministerului Sanatatii si Hotararea guvernului nr. 962 din 11 august 1990 privind organizarea si functionarea Ministerului Muncii si Protectiei Sociale.
(2) Se abroga orice dispozitii contrare prezentei hotarari.
*) Anexa 1 se comunica unitatilor interesate.
subordonate Secretariatului de Stat pentru Handicapati
- Inspectoratele de stat pentru handicapati
- Institutul national pentru recuperare si educatie speciala a persoanelor handicapate
- Intreprinderea de produse ortopedice si protezare Bucuresti
- Scolile speciale de reeducare
- Asociatia surzilor
- Asociatia nevazatorilor.
care functioneaza in subordinea inspectoratelor de stat pentru handicapati
- Gradinitele pentru deficienti
- Scolile generale pentru deficienti
- Scolile profesionale pentru deficienti
- Liceele speciale pentru deficienti
- Scolile postliceale pentru deficienti
- Centrele scolare pentru deficienti
- Centrele de calificare-recalificare pentru invalizi
- Centrele logopedice interscolare
- Clasele din spitalele de neuropsihiatrie infantila
- Caminele-scoala pentru deficienti
- Caminele-spital pentru minori deficienti
- Caminele-atelier pentru deficienti
- Caminele-spital pentru bolnavi cronici adulti
Caminele pentru batrani.
COMENTARII la Hotărârea 1161/1990
Momentan nu exista niciun comentariu la Hotărârea 1161 din 1990
Alte acte pe aceeaşi temă cu Hotărârea 1161/1990
Hotărârea 962 1990
Hotărârea 940 1990
privind organizarea si functionarea Ministerului Invatamintului si Stiintei
Hotărârea 961 1990
Legea 16 1990
privind salarizarea functiilor de conducere a prefecturilor si primariilor
Hotărârea 586 1990
privind unele masuri de imbunatatire a activitatii de ocrotire, instruire si recuperare a copiilor si tinerilor handicapati si a celor orfani
Legea retribuirii dupa cantitatea si calitatea muncii
Hotărârea 399 1991
privind infiintarea, organizarea si functionarea Subsecretariatului de Stat pentru Problemele Victimelor Revolutiei din Decembrie 1989